**Príloha č.2**

**Návrh**

**Rámcová dohoda č. SE-VO2-2022/004930-xxx**

na zabezpečenie  
železničnej prepravy a prekládky materiálnej humanitárnej pomoci Slovenskej republiky alebo zahraničných poskytovateľov pre potreby Ukrajiny

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej

len „ObZ“) a podľa § 83 zákona č. 343/2015 Z. z. o verejnom obstarávaní a o zmene a doplnení niektorých

zákonov v znení neskorších prepisov ( ďalej len „zákon 343/2015 Z. z.“)

( ďalej len „Rámcová dohoda alebo ,,rámcová dohoda““)

Medzi

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Splnomocnený k podpisu: JUDr. Ľubomír Šablica, štátny tajomník Ministerstva vnútra Slovenskej republiky,

na základe plnomocenstva č. p. SL-OPS-2022/001312-151 zo dňa 18.11.2022

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

IBAN: SK78 8180 0000 0070 0018 0023

BIC/SWIFT kód: SPSRSKBA

(ďalej len „Objednávateľ“)

a

**Poskytovateľ:**

Sídlo:

IČO:

DIČ:

IČ DPH:

Bankové spojenie:

SWIFT:

IBAN:

e-mail:

Tel:

Zastúpený:

Zapísaný v OR SR:

(ďalej len „Poskytovateľ “)

(ďalej spolu len „Účastníci Rámcovej dohody“)

ÚVODNÉ USTANOVENIA

1. Táto rámcová dohoda je výsledkom verejnej súťaže na predmet zákazky **„**Zabezpečenie železničnej prepravy a prekládky materiálnej humanitárnej pomoci Slovenskej republiky alebo zahraničných poskytovateľov pre potreby Ukrajiny) (ďalej len „verejné obstarávanie“)**“**, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. xxx/2022 dňa xx.xx.2022 pod značkou xxxxx -MSS (ďalej len „VO“).
2. Základným účelom tejto rámcovej dohody je v súlade s výsledkom VO zabezpečenie dodania služby (tak ako je tento pojem zadefinovaný v čl. I  bod 1.1. a v Prílohe č. 1 rámcovej dohody) v súlade s touto rámcovou dohodou.
3. PREDMET RÁMCOVEJ DOHODY
   1. Predmetom tejto rámcovej dohody je záväzok Poskytovateľa poskytnúť Objednávateľovi služby uvedené v Prílohe č. 1 tejto rámcovej dohody (ďalej len „služby“) a záväzok Objednávateľa zaplatiť Poskytovateľovi dohodnutú odmenu za riadne a včas poskytnuté služby.
   2. Účastníci rámcovej dohody uzatvárajú túto rámcovú dohodu pre potreby Ministerstva vnútra Slovenskej republiky v prípade vzniku situácie, kedy okolnosti si vyžiadajú danú službu.
4. MIESTO A SPôSOB POSKYTOVANIA SLUŽIEB
   1. Miesto poskytovania služieb je definované v Prílohe č.1.
   2. Na základe potreby Objednávateľa na poskytnutie služieb, Objednávateľ v súlade s § 83 zákona č. 345/2015 Z. z. vyzve písomne alebo elektronicky Poskytovateľa na poskytnutie služby/služieb formou objednávky.
   3. V písomnej objednávke Objednávateľ v súlade s Prílohou č. 1 tejto rámcovej dohody určí objekty alebo zariadenia, v ktorých sa majú služby poskytovať, vymedzí rozsah a druh služieb a v prípade potreby ďalšie podrobnosti poskytovania služieb. V objednávke sa stanoví aj termín plnenia poskytovaných služieb. Poskytovateľ je oprávnený odmietnuť prijatie objednávky, ak požadovaný rozsah a druh služby nie je možné zo strany Poskytovateľa poskytnúť, a to najmä z kapacitných dôvodov; v takomto prípade Poskytovateľ oznámi, v akom rozsahu je schopný objednávku Objednávateľa riadne a včas splniť.
   4. Účastníci rámcovej dohody sa dohodli, že objednávka bude zodpovedať podmienkam dohodnutým v Prílohe č.1 tejto rámcovej dohody, najmä s ohľadom na jednotkové ceny a práva a povinnosti dohodnuté v tejto rámcovej dohode.
5. PODMIENKY POSKYTOVANIA SLUŽIEB
   1. Poskytovateľ sa zaväzuje poskytovať služby špecifikované v Prílohe č. 1 tejto rámcovej dohody v súlade s jej ustanoveniami, v súlade so všeobecne záväznými právnymi predpismi platnými na území SR, podľa ktorých sa poskytovanie služby spravuje a podľa pokynov Objednávateľa, v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území SR.
   2. Poskytovateľ zabezpečí poskytovanie služieb vo vlastnom mene, na vlastné nebezpečenstvo a na svoje náklady. Poskytovateľ zodpovedá za škodu spôsobenú Objednávateľovi neposkytnutím služieb s výnimkou prípadu uvedeného v čl. II. bod 2.3. tretej vety tejto rámcovej dohody, kedy Poskytovateľ nezodpovedá za škodu spôsobenú Objednávateľovi neposkytnutím služieb. Poskytovateľ vyhlasuje, že má uzatvorenú platnú zmluvu o poistení zodpovednosti za škodu spôsobenú iným osobám v súvislosti s poskytovaním služieb minimálne s limitom poistného plnenia 100 000,00 EUR. Toto poistenie trvá po dobu trvania tejto rámcovej dohody.
   3. Poskytovateľ je oprávnený zabezpečiť poskytnutie služieb v zmysle tejto rámcovej dohody aj prostredníctvom tretích osôb (subdodávateľov). Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám.
   4. Poskytovateľ je povinný plniť rámcovú dohodu riadne, dodržiavať všetky všeobecne záväzné právne predpisy platné na území SR.
   5. Poskytovateľ sa zaväzuje Objednávateľa bez zbytočného odkladu písomne resp. elektronicky informovať o všetkých okolnostiach dôležitých pre riadne a včasné poskytovanie služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi.
   6. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas/pokyn Objednávateľa. V tomto prípade je Poskytovateľ povinný bez zbytočného odkladu písomne resp. elektronicky informovať Objednávateľa o týchto skutočnostiach.
   7. Poskytovateľ sa zaväzuje písomne resp. elektronicky upozorniť Objednávateľa na nesprávnosť (vrátane rozporu s všeobecne záväznými právnym predpismi platnými na území SR) ním navrhovaného postupu, podkladov a/alebo iných pokynov týkajúcich sa služieb špecifikovaných v Prílohe č. 1 tejto rámcovej dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, hoci o týchto skutočnostiach musel vedieť, zodpovedá za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne.
   8. Poskytovateľ je povinný poskytovať Objednávateľovi dokumenty nevyhnutné na poskytovanie služieb v písomnej alebo v elektronickej podobe, pokiaľ sa v tejto rámcovej dohode nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním služieb definovaných v Prílohe č. 1 tejto rámcovej dohody. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním služieb definovaných v Prílohe č.1 tejto rámcovej dohody.
   9. Poskytovateľ sa zaväzuje poskytovať služby definované v Prílohe č. 1 tejto rámcovej dohody na základe písomných resp. elektronických objednávok, okrem prípadu keď Poskytovateľ nemôže ovplyvniť plnenie záväzkov alebo v prípade uvedenom II., bod 2.3. tretej vety tejto rámcovej dohody alebo keď včasnosť, kvalita a úplnosť požadovaných informácií a inštrukcií závisí od Objednávateľa. Lehota na poskytnutie služby je 120 hodín (5 dní) od doručenia záväznej písomnej objednávky Poskytovateľovi, ak nie je v písomnej objednávke určené inak. Poskytovateľ potvrdí doručenú objednávku Objednávateľovi v lehote do 3 hodín od jej doručenia v pracovné dni v čase od 08.00 hod. do 15.30 hod.
   10. Poskytovateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní služieb definovaných v opise predmetu zákazky a tieto informácie označí ako dôverné (ďalej len „dôverné informácie”). Poskytovateľ sa zaväzuje, že použije dôverné informácie výhradne na účely poskytovania služieb definovaných v Prílohe č. 1 tejto rámcovej dohody.
   11. Poskytovateľ sa zaväzuje poskytnúť Objednávateľovi všetku potrebnú súčinnosť nevyhnutnú na plnenie tejto rámcovej dohody.
   12. Objednávateľ zabezpečí balenie, nakladanie techniky a humanitárneho materiálu do dopravného prostriedku na území Slovenskej republiky.
   13. Objednávateľ poskytne Poskytovateľovi k dispozícii správne údaje o prepravovanej technike a o humanitárnom materiáli, ako aj o iných skutočnostiach, ako napr. údaje o jej hmotnosti, druhu, počtu kusov, o spôsobe balenia a označenia a informácie o nebezpečnom tovare.
   14. Objednávateľ potvrdí Poskytovateľovi požadovanú prepravu v prepravnom doklade a Poskytovateľ potvrdí Objednávateľovi prevzatie techniky a humanitárneho materiálu.
   15. Objednávateľ sa zaväzuje bez zbytočného odkladu písomne resp. informovať Poskytovateľa o všetkých skutočnostiach, ktoré majú podstatný význam pre poskytovanie služieb definovaných v tejto rámcovej dohode.
   16. Objednávateľ si vyhradzuje právo spresniť množstvo požadovaných prepráv a podmienky prepravy podľa potreby počas doby trvania rámcovej dohody.
   17. Poskytovateľ sa zaväzuje poskytovať Objednávateľovi služby do zahraničia a zabezpečiť vypracovanie kompletnej dokumentácie pre colné vybavenie prepravy, vrátane špedičného vybavenia.
   18. V prípade časovej tiesne a nutnosti okamžitého poskytnutia služby do zahraničia je Objednávateľ oprávnený dohodnúť s Poskytovateľom vykonanie služby telefonicky a bezprostredne aj elektronicky objednávku doručiť najneskôr do jedného pracovného dňa.
   19. Poskytovateľ sa zaväzuje, že umožní, aby nákladné vozidlo bolo pristavené k nakládke v termíne a čase stanovenom v písomnej objednávke, alebo v prípade telefonickej objednávky v termíne a čase dohodnutom medzi Objednávateľom a Poskytovateľom.
   20. Objednávateľ je oprávnený požadovať od Poskytovateľa dodanie nových služieb, ktorých dojednanie bude predmetom vzájomnej dohody. Poskytovanie služieb rovnakého alebo podobného charakteru ako sú Služby podľa tejto rámcovej dohody a takéto služby je Dodávateľ povinný poskytovať Objednávateľovi za rovnakých podmienok, vrátane cenových, ako je definované v tejto rámcovej dohode.
   21. Potvrdenie objednávky musí byť Poskytovateľom vykonané písomne prostredníctvom pošty, osobne, prípadne elektronicky.
   22. Poskytovateľ je povinný plniť rámcovú dohodu spoľahlivo, dodržiavať všetky predpisy, ktoré sa týkajú prepravy a dodržiavať dohodnuté termíny a časy pri pristavení dopravného prostriedku na nakládku.
6. CENA A FAKTURÁCIA
   1. Cena za služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „zákon č. 18/1996 Z. z.“) a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. (ďalej len „cena“).
   2. Maximálna celková cena tejto Rámcovej dohody je stanovená maximálne do výšky ....,xx EUR bez DPH (slovom: slovom číslo/00 EUR bez DPH).
   3. Po dobu trvanie tejto rámcovej dohody je možné cenu meniť len v písomných dodatkoch k uzavretej rámcovej dohode. Zmena ceny bude možná iba v odôvodnených prípadoch pri podstatnej zmene podmienok v dôsledku legislatívnych zmien, ktoré majú dopad na tvorbu ceny (napr. DPH), nárastu materiálových nákladov a v iných riadne odôvodnených prípadoch, a to v súlade s § 18 zákona č. 343/2015 Z. z. Vybraný Poskytovateľ služby bude tiež oprávnený zvýšiť cenu podľa miery ročnej inflácie oznámenej Štatistickým úradom Slovenskej republiky.
   4. Cena musí zahŕňať všetky ekonomicky oprávnené náklady Poskytovateľa vynaložené v súvislosti s poskytovaním služieb a primeraný zisk Poskytovateľa.
   5. Cena musí byť stanovená v mene EURO. K fakturovanej cene bude vždy pripočítaná DPH stanovená v súlade v súlade s všeobecne záväznými právnymi predpismi platnými na území SR v čase poskytnutia služieb.
   6. Jednotkové ceny služieb, ktoré môžu byť v súlade s touto rámcovou dohodou poskytnuté sú stanovené v súlade s verejným obstarávaním a ponukou Poskytovateľa a sú uvedené v Prílohe č. 2 tejto rámcovej dohody. Uvedené ceny sú stanovené bez DPH ako maximálne jednotkové ceny.
   7. Celkové množstvo poskytovaných Služieb bude závisieť výlučne od potrieb Objednávateľa počas doby trvania tejto rámcovej dohody.
   8. Objednávateľ sa zaväzuje zaplatiť za riadne a včas poskytnuté služby Poskytovateľovi cenu podľa písomnej objednávky, v súlade s touto rámcovou dohodou. Objednávateľ neposkytne Poskytovateľovi žiaden preddavok na zrealizovanie predmetu tejto rámcovej dohody.
   9. Každá faktúra vystavená Poskytovateľom bude obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.
   10. Lehota splatnosti faktúry Poskytovateľa je tridsať (30) dní odo dňa doručenia faktúry Objednávateľovi. Ak predložená faktúra nebude vystavená v súlade s touto rámcovou dohodou a písomnou objednávkou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsať (30) dní odo dňa jej opätovného doručenia Objednávateľovi.
   11. Všetky faktúry budú uhrádzané výhradne bezhotovostne prevodným príkazom na bankový účet Poskytovateľa uvedený v záhlaví tejto rámcovej dohody.
   12. Bankové spojenie Poskytovateľa uvedené na faktúre musí byť zhodné s bankovým spojením dohodnutým v tejto rámcovej dohode a príslušnej písomnej objednávke; ak dôjde k zmene čísla bankového účtu Poskytovateľa, je poskytovateľ povinný oznámiť túto zmenu Objednávateľovi písomne, resp. elektronicky, pričom týmto oznámením dôjde k zmene bankového spojenia Poskytovateľa pre účely tejto Rámcovej dohody.
   13. Cena sa považuje za uhradenú dňom odpísania finančných prostriedkov z účtu Objednávateľa uvedeného v záhlaví tejto rámcovej dohody.
7. ZMLUVNÁ POKUTA A ÚROKY Z OMEŠKANIA
   1. V prípade podstatného omeškania Poskytovateľa s plnením akejkoľvek povinnosti podľa tejto rámcovej dohody a/alebo objednávky, je Objednávateľ oprávnený od Poskytovateľa požadovať zaplatenie zmluvnej pokuty vo výške 0,05 % z celkovej fakturovanej čiastky za poskytnuté služby podľa objednávky, za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody.
   2. V prípade omeškania Objednávateľa s úhradou faktúry, vzniká Poskytovateľovi nárok na úhradu úrokov z omeškania v zákonom stanovenej výške za každý aj začatý deň omeškania.
   3. Zmluvná pokuta a úroky z omeškania sú splatné na základe faktúry s lehotou splatnosti tridsať (30) dní od doručenia faktúry povinnej zmluvnej strane.
   4. V prípade nepravdivosti vyhlásenia predávajúceho, ktoré je uvedené v čl. VII. bod 7.13. tejto rámcovej dohody, je Poskytovateľ povinný zaplatiť Objednávateľovi zmluvnú pokutu vo výške 30 000,- EUR.
8. ZODPOVEDNOSŤ ZA ŠKODU
   1. Ak Poskytovateľ poruší svoje povinnosti vyplývajúce z tejto rámcovej dohody podstatným spôsobom, zaväzuje sa nahradiť škodu spôsobenú Objednávateľovi. Ak Objednávateľ poruší svoje povinnosti vyplývajúce z tejto rámcovej dohody podstatným spôsobom, zaväzuje sa nahradiť škodu spôsobenú Poskytovateľovi.
   2. Poskytovateľ zodpovedá za škodu na technike a humanitárnom materiáli, ktorá vznikla po jeho prevzatí, až do jej vydania príjemcovi s výnimkou, ak škoda bola spôsobená vyššou mocou.
   3. Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním služieb definovaných v prílohe č. 1 tejto rámcovej dohody.
   4. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi, resp. z dôvodu uvedeného v II., bod 2.3. tretej vety tejto rámcovej dohody.
9. OSOBITNÉ USTANOVENIA
   1. Akékoľvek správy, ktoré sa doručujú v súvislosti s touto rámcovou dohodou (ďalej len „oznámenie“) musia byť:
      1. v písomnej resp. elektronickej podobe (e-mail resp. iný elektronický záznam); alebo
      2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom tejto rámcovej dohody.
   2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto rámcovej dohody:

Objednávateľ: Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: Sekcia krízového riadenia, odbor civilnej ochrany a krízového plánovania

email: humanitaUA@minv.sk

Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto rámcovej dohody:

Poskytovateľ: Spoločnosť

Doručovacia adresa

k rukám: Kontaktná osoba

e-mail: Kontaktný e-mail

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom e-mailom resp. iným spôsobom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Účastníci rámcovej dohody sa dohodli, že zmluvná strana nie je oprávnená jednostranne započítať akúkoľvek svoju pohľadávku voči pohľadávkam druhej zmluvnej strany.
  4. Ak ktorékoľvek z ustanovení tejto rámcovej dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto rámcovej dohody, avšak zákonnosť, platnosť a vykonateľnosť zvyšných ustanovení tejto rámcovej dohody zostane nedotknutá.
  5. Účastníci rámcovej dohody sa dohodli, že pohľadávky vyplývajúce z tejto rámcovej dohody môžu byť postúpené na tretie osoby len s predchádzajúcim písomným súhlasom druhej zmluvnej strany.
  6. V Prílohe č. 3 tejto rámcovej dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  7. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto rámcovej dohody, a to bezodkladne.
  8. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa čl. VII., bodu 7.8. tejto rámcovej dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  9. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto dohody realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke.
  10. Poskytovateľ vyhlasuje, že v čase uzatvorenia tejto rámcovej dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.
  11. V prípade, že predávajúci, jeho subdodávateľ podľa zákona č. 343/2015 Z.z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,

2. člen vlády,

3. vedúci ústredného orgánu štátnej správy, ktorý nie je členom vlády,

4. vedúci orgánu štátnej správy s celoslovenskou pôsobnosťou,

5. sudca Ústavného súdu Slovenskej republiky alebo sudca,

6. generálny prokurátor Slovenskej republiky, špeciálny prokurátor alebo prokurátor,

7. verejný ochranca práv,

8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

9. štátny tajomník,

10. generálny tajomník služobného úradu,

11. prednosta okresného úradu,

12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

13. predseda vyššieho územného celku.

1. SKONČENIE RÁMCOVEJ DOHODY
   1. Túto rámcovú dohodu je možné skončiť:
      1. písomnou dohodou zmluvných strán, a to dňom uvedeným v takejto dohode; v dohode o skončení tejto rámcovej dohody sa súčasne upravia aj nároky Účastníkov rámcovej dohody vzniknuté na základe alebo v súvislosti s touto rámcovou dohodou,
      2. písomným odstúpením od tejto rámcovej dohody ktorýmkoľvek Účastníkom rámcovej dohody,
      3. písomnou výpoveďou tejto rámcovej dohody podľa bodu 8.6 tohto článku tejto rámcovej dohody.
   2. Objednávateľ je oprávnený písomne odstúpiť od tejto rámcovej dohody v prípade, ak:
      1. proti Poskytovateľovi začalo konkurzné konanie alebo reštrukturalizácia,
      2. Poskytovateľ vstúpil do likvidácie,
      3. Poskytovateľ koná v rozpore s touto rámcovou dohodou a/alebo všeobecne záväznými právnymi predpismi platnými na území SR a na písomnú resp. elektronickú výzvu Objednávateľa toto konanie a jeho následky v určenej primeranej lehote, ktorá nesmie byť kratšia ako tridsať (30) kalendárnych dní, neodstráni,
      4. Poskytovateľ nie je v čase uzavretia tejto rámcovej dohody zapísaný v registri partnerov verejného sektora podľa zákona č. 315/2016 Z. z. alebo bol Poskytovateľ počas doby platnosti tejto rámcovej dohody vymazaný z registra partnerov verejného sektora.
   3. Poskytovateľ je oprávnený písomne odstúpiť od tejto rámcovej dohody v prípade, ak Objednávateľ poruší túto rámcovú dohodu podstatným spôsobom. Za podstatné porušenie zmluvnej povinnosti sa považuje neuhradenie faktúry Objednávateľom tridsať (30) dní po lehote jej splatnosti.
   4. Odstúpenie od tejto rámcovej dohody musí mať písomnú formu, musí sa v ňom uviesť dôvod odstúpenia a je účinné jeho doručením druhej zmluvnej strane.
   5. Účastník rámcovej dohody, ktorý odstúpi od tejto rámcovej dohody, má právo požadovať od druhého Účastníka rámcovej dohody náhradu škody, ktorá mu týmto konaním vznikla, okrem prípadov zásahu vyššej moci. Pre účely tejto rámcovej dohody sa za vyššiu moc považujú udalosti, ktoré nie sú závislé od konania Účastníkov rámcovej dohody, a ktoré nemôžu Účastníci rámcovej dohody ani predvídať ani nijakým spôsobom priamo ovplyvniť, a to najmä: vojna, mobilizácia, vyhlásenie stavu ohrozenia štátu, povstanie, živelné pohromy, požiare, embargo, karantény.
   6. Túto rámcovú dohodu môže Objednávateľ písomne vypovedať bez udania dôvodu s výpovednou lehotou dva (2) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.
2. ZÁVEREČNÉ USTANOVENIA
   1. Táto rámcová dohoda sa uzatvára na obdobie 24 mesiacov odo dňa nadobudnutia jej účinnosti, alebo do vyčerpania maximálneho finančného limitu uvedeného v čl. V bod 5.2 tejto rámcovej dohody, podľa toho ktorá skutočnosť nastane skôr.
   2. Táto rámcová dohoda môže byť doplnená alebo menená len písomnými, očíslovanými a Účastníkmi rámcovej dohody podpísanými dodatkami k tejto rámcovej dohode.
   3. Právne vzťahy touto rámcovou dohodou neupravené sa riadia príslušnými ustanoveniami Obchodného zákonníka a zákona č. 343/2015 Z. z. a ostatných všeobecne záväzných právnych predpisov platných na území Slovenskej republiky.
   4. Účastníci rámcovej dohody sa dohodli, že prípadné spory vyplývajúce z plnenia tejto rámcovej dohody budú riešiť najprv dohodou alebo zmierom. Ak nedôjde k dohode, bude vec riešiť vecne a miestne príslušný súd Slovenskej republiky.
   5. Táto rámcová dohoda má nasledujúce prílohy, ktoré sú jej neoddeliteľnou súčasťou:

* Príloha č. 1 - Opis predmetu zákazky,
* Príloha č. 2 - Štruktúrovaný rozpočet ceny rámcovej dohody,
* Príloha č. 3 - Zoznam subdodávateľov,
* Príloha č. 4 – Osvedčenie o prevádzkovaní vlečky,
* Príloha č. 5 – Certifikát STN EN ISO 9001,
* Príloha č. 6 - Zmluva o poistení zodpovednosti za škodu spôsobenú iným osobám
  1. Táto rámcová dohoda je vyhotovená v piatich (5) vyhotoveniach s platnosťou originálu v slovenskom jazyku. Dve (2) vyhotovenia obdrží Poskytovateľ a tri (3) vyhotovenia obdrží Objednávateľ.
  2. Táto rámcová dohoda nadobúda platnosť dňom jej podpisu obidvoma Účastníkmi rámcovej dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.
  3. Táto rámcová dohoda je povinne zverejňovanou zmluvou v súlade s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Rámcovú dohodu zverejní Objednávateľ.
  4. Účastníci rámcovej dohody vyhlasujú, že vôľa prejavená v tejto rámcovej dohode je slobodná, vážna, bez omylu v osobe alebo predmete tejto rámcovej dohody a že túto rámcovú dohodu neuzavreli ani v tiesni ani za nápadne nevýhodných podmienok, čo potvrdzujú jej podpisom.

V ..................... dňa........................... V Bratislave dňa ….................

Za Poskytovateľa Za Objednávateľa

----------------------------------------------- -------------------------------------------------

JUDr. Ľubomír Šablica

štátny tajomník MV SR

**Príloha č.1:**

Opis predmetu zákazky

**Príloha č.1a:** Štruktúrovaný rozpočet ceny rámcovej dohody - Vzorová tabuľka na výpočet ceny predmetu zákazky

**Príloha č.2:**

Štruktúrovaný rozpočet ceny rámcovej dohody

**Príloha č.3:**

Zoznam subdodávateľov

**Príloha č.4:**

Osvedčenie o prevádzkovaní vlečky

**Príloha č.5:**

Certifikát STN EN ISO 9001

**Príloha č.6:**

Zmluva o poistení zodpovednosti za škody spôsobené činnosťou a zmluva o poistení majetku a zodpovednosti za škodu,